Diari Oficial de la Generalitat Valenciana


Sumari del DOGV 4416, del 13-01-2003 (2002/14184)

Informació pública de l'aprovació de l'inici de l'expedient d'expropiació de terrenys per a CIP número 4.
---------------------------------------------------------------------------------------------------------

### Dades del document

Número de DOGV
:   4416

Data del DOGV
:   13-01-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/14981


Organisme emissor
:   Ajuntament de l'Eliana

Tipus de document
:   Anunci

Informació pública de l'aprovació de l'inici de l'expedient d'expropiació de terrenys per a CIP número 4. [2002/Q14541]
  
El Ple de l'Ajuntament, en la sessió feta amb caràcter ordinari el dia 28 de novembre de 2002, va adoptar, entre uns altres, l'acord següent:
  
Primer
  
Iniciar l'expedient d'expropiació respecte dels terrenys esmentats, identificats en un informe de l'arquitecta municipal, propietat, d'un costat, de Vicente Aleixandre Carbó, i, de l'altre, de Vicente Aguilar Torrent i Carmen Cotanda Giner, la relació de titulars de dret i càrregues dels quals es publicarà durant el termini de 15 dies (amb descripció dels béns i drets afectats) als efectes de l'article 36 de la Llei 6/1998 en concordança amb l'article 15 i següents de la Llei d'Expropiació Forçosa. Durant este termini, l'expedient s'exposarà al públic al tauler d'anuncis de l'ajuntament, i qualsevol persona podrà aportar per escrit les dades oportunes per a oposar-se per raons de fons o forma a la necessitat d'ocupació, tant l'informe com els fulls d'apreciació de l'arquitecta municipal formen part del mateix acord, i es donen per reproduïts en este punt primer.
  
Segon
  
Posar a disposició de la Generalitat Valenciana els terrenys de titularitat municipal identificats en l'informe de l'arquitecta municipal corresponent a 7.501 metres quadrats (parcel·la, anteriorment desafectada per la conselleria, adscrita al col·legi públic Verge del Carme, de titularitat municipal, segons el recent amidament 4.405,05 metres quadrats i 2.225,95 metres quadrats pendents d'inscripció; pel que fa a estos darrers s'aporta un certificat d'aprovació definitiva del projecte de reparcel·lació que transmet la titularitat a l'ajuntament). S'assenyala que els terrenys descrits a l'apartat primer del present acord es posaran a disposició de la Generalitat Valenciana només finalitze l'expedient expropiatori.
  
Tercer
  
Sol·licitar de la Conselleria de Cultura i Educació que requerisca la redacció del projecte, com més prompte millor, a l'empresa Ciegsa, amb l'oferiment formal dels terrenys ja que per a la utilització del procediment d'expropiació urgent cal un projecte o memòria que es considere suficient a efectes que habilite la immediata ocupació dels terrenys.
  
Quart
  
Instar a la Conselleria de Cultura i Educació perquè una vegada redactat el projecte i en benefici del principi de col·laboració entre administracions sol·licite juntament amb el propi ajuntament a la Generalitat Valenciana la declaració d'urgència per a l'ocupació dels terrenys afectes a l'equipament de referència, sense perjuí que l'ajuntament continue intentant el mutu acord amb els propietaris.
  
Cinqué
  
Aprovar els convenis que s'adjunten subscrits amb: 1) Carmen Cotanda Giner, en nom propi i en representació de Vicente Torrent Cotanda, 2) Vicente Aleixandre Carbó i uns altres.
  
Sisé
  
Atés que està pendent rebre l'autorització judicial per a validar la subscripció del conveni per la tutora de Vicente Torrent Cotanda, de la publicació dels terrenys i titulars afectats i de l'obtenció dels certificats registrals, condicionar l'eficàcia i validesa de l'aprovació dels convenis perquè es complisquen estos requisits.
  
Seté
  
Facultar l'alcalde per a l'execució del present acord i singularment delegar en ell les facultats perquè, amb un informe tècnic previ i mitjançant decret, declare que s'han acomplit els requisits assenyalats en el present acord i done per finalitzat, si s'escau, l'expedient expropiatori.
  
Huité
  
Autoritzar l'alcalde perquè, cas que no es complisca alguna de les condicions anteriors o en la fase d'exposició pública aparega algun nou propietari o titular de drets expropiables continue l'expedient expropiatori i sol·licite de l'òrgan competent de la comunitat autònoma l'expropiació per via d'urgència a l'empara de l'article 52 de la Llei d'Expropiació Forçosa.
  
Nové
  
Sol·licitar del Registre de la Propietat un certificat de titulars i càrregues en compliment de l'article 22 del Reial Decret 1.093/1997, de 4 de juliol.
  
Deu
  
Notificar a totes les persones interessades i publicar el present acord segons procedisca legalment.
  
Relació de titulars de drets i càrregues afectats per l'expropiació:
  
Finca número 1:
  
Titular: Carmen Cotanda Giner i Vicente Torrent Cotanda.
  
Referència cadastral:
  
Dades registrals: 24209-26.
  
Llibre: 190 de l'Eliana.
  
Tom: 1695.
  
Foli: 161.
  
Finca: 8616.
  
Inscripció primera.
  
Superfície: 576,20 metres.
  
Finca número 2:
  
Titular: Vicente Aleixandre Carbó, casat amb Josefina Miguel Badía; José Aleixandre Carbó i Rafael Ricardo Aleixandre Carbó.
  
Referència cadastral: 24757-44.
  
Dades registrals:
  
Llibre: 119 de la Pobla de Vallbona.
  
Tom: 605.
  
Foli: 1.
  
Finca: 13575.
  
Superfície: 831 metres.
  
Contra el present acord, que posa fi a la via administrativa, s'hi pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors a partir del sendemà de la recepció de la present notificació; potestativament, podeu interposar un recurs de reposició davant el mateix òrgan que ha dictat la resolució que se us notifica, en el termini d'un mes, comptador a partir del sendemà de la data de la present notificació, sense perjuí que puga interposar qualsevol altre recurs que es considere procedent. Una vegada interposat el recurs potestatiu de reposició no es podrà interposar el contenciós fins que es resolga expressament el primer o s'haja produït la desestimació presumpta d'este, cosa que tindrà lloc una vegada transcorregut el termini d'un mes des de la interposició. Tot això de conformitat amb l'establit en la Llei 29/1998, de 13 de juliol, Reguladora de la Jurisdicció Contenciosa Administrativa i l'article 116 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cosa que es fa públic, als efectes de l'article 21 de la Llei d'Expropiació Forçosa i de l'article 59.4 de la Llei de Règim Jurídic de les Administracions Públiques i del Procediment Administratiu Comú, pel que fa a notificacions a propietaris desconeguts o dels quals se'n desconeix el domicili, o intentada la notificació no s'haja pogut practicar.